Prim Ministru sewwa qal li r-responsabbiltajiet politiċi dwar Mater Dei jistgħu jistennew. L-importanza hi li jkun stabilit immedjatament dak li fil-fatt ġara u r-responsabbiltajiet ċivili u kriminali għal dan. Il-Gvern qed jgħid li l-kwalita' tal-konkos mhux biss ma tiflaħx biex jinbnew żewġ sulari oħra fuq il-blokk tal-emerġenza, imma li l-konkos hu ta' kwalita' tant inferjuri li jitfarrak f'idejk. F'xi gazzetti il-bieraħ il-Ħadd intqal li l-konkos tal-bankini hu ta' kwalita' ħafna aħjar minn dak li dwaru saru it-testijiet reċentement. Min-naħa l-oħra Tonio Fenech qiegħed jgħid Issa dan li qed jgħid Tonio Fenech ma jispjegax kollox, imma jirrikonoxxi li l-problema qegħda hemm u li l-politiċi fil-Gvern qabel Marzu 2013 kienu jafu biha. Tant kienu jafu biha li irrappurtat li : Huwa ċar li l-Gvern li kellna qabel Marzu 2013 jaf iżjed dwar il-każ milli intqal s'issa fil-pubbliku u hemm l-obbligu li dan ikun spjegat pubblikament malajr kemm jista' jkun. Minn kif tkellem Tonio Fenech huwa ċar li l-issue ġja ġiet diskussa bejn il-Gvern (pre-2013) u l-kuntratturi. Jidher ukoll li l-Gvern (pre-2013) irrassenja ruħu għas-sitwazzjoni li rriżultat. Il-mistoqsija hi għaliex? X'ġara eżattament? Meta Skanska qed tigi ikkwotata minn Tonio Fenech li ma rieditx tibni iktar minn żewġ sulari jfisser lir-responsabbilta' ma kienitx tagħha u tal-kuntratturi. Ta' min kienet allura? Tonio Fenech u oħrajn bla dubju għandhom it-tweġibiet għal dan kollu. L-ewwel responsabbilta' politika li għandhom hi li jagħtu spejgazzjoni. Skond dak li ser jirriżulta imbagħad wieħed ikun jista' jikkonkludi x'responsabbiltajiet addizzjonali hemm u min għandu jġorrhom.
Mater Dei : ir-responsabbiltà ta' Tonio Fenech hi li tingħata spjegazzjoni